Diari Oficial de la Generalitat Valenciana


Sumari del DOGV 4493, del 06-05-2003 (2003/4786)

ORDE de 7 d'abril de 2003, de la Conselleria de Cultura i Educació, per la qual es concedix l'autorització d'obertura i funcionament al centre docent privat de nova creació denominat Centro de Día y Residencia para Personas Autistas, a Alacant.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4493

Data del DOGV
:   06-05-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/4786


Data del document
:   07-04-2003

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Alacant
    * centre d'ensenyament
    * ensenyament privat

ORDE de 7 d'abril de 2003, de la Conselleria de Cultura i Educació, per la qual es concedix l'autorització d'obertura i funcionament al centre docent privat de nova creació denominat Centro de Día y Residencia para Personas Autistas, a Alacant. [2003/M4786]
  
L'expedient ha sigut iniciat a instància del promotor titular del centre docent privat de nova creació denominat Centro de Día y Residencia para Personas Autistas, a Alacant, en sol·licitud d'autorització d'obertura i funcionament.
  
La Direcció General de Centres Docents ha aprovat, mitjançant Resolució amb data 12 de setembre de 2002, la proposta d'instal·lacions i ús educatiu dels espais reflectits en els plànols presentats per a l'autorització del centre.
  
L'expedient ha sigut tramitat per la Direcció Territorial de Cultura i Educació d'Alacant i inclou informe favorable de la Unitat Tècnica de Construccions, i el compromís d'aportar la relació de professors i titulacions respectives abans de l'inici de les activitats educatives corresponents.
  
Vistos la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris i l'Orde de 26 de març de 1981 (BOE de 06.04.81), per la qual s'aproven els programes de necessitats per a la redacció dels projectes de construcció i adaptació de centres d'Educació Especial.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar l'obertura i funcionament del centre docent privat Centro de Día y Residencia para Personas Autistas, atenent les característiques, ensenyaments i capacitat màxima que s'hi assenyalen.
  
Denominació genèrica del centre: centre privat d'Educació Especial.
  
Denominació específica del centre: Centro de Día y Residencia para Personas Autistas
  
Titular: Asociación Padres de Autistas de la Comunidad Valenciana
  
Domicili: c/ Rafal, s/n
  
Localitat: Alacant. CP: 03256
  
Província: Alacant
  
Codi: 44593465
  
Ensenyaments i capacitat màxima que s'autoritza:
  
- Educació Especial (específica), amb 5 unitats i 46 llocs escolars
  
DISPOSICIONS ADDICIONALS
  
Primera
  
El centre ha de complir el que es disposa en l'article 6 del Reial Decret 1.004/1991, de 14 de juny (BOE de 26.06.91), i en el Decret 193/1988, de 12 de desembre (DOGV de 02.02.89), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Segona
  
El centre, que no hi ha aportat la relació de professors i les titulacions respectives, haurà de fer-ho davant la Direcció Territorial d'Alacant, que l'aprovarà, una vegada es dispose de l'informe favorable previ de la Inspecció Educativa, abans de l'inici de les activitats educatives corresponents, quedant, fins al seu compliment, ajornada la posada en funcionament dels ensenyaments que s'autoritzen.
  
Tercera
  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 7 d'abril de 2003
  
El conseller de Cultura i Educació,